               EUROOPA KOMISJON
            Brüssel,14.11.2019
            COM(2019) 589 final
            2019/0262(NLE)
            Ettepanek:
            NÕUKOGU OTSUS
            protokollile, millega muudetakse ühelt poolt Euroopa Liidu ja selle liikmesriikide, teiselt poolt Islandi ning kolmandalt poolt Norra Kuningriigi vahelist, 16. ja 21. juunil 2011 alla kirjutatud kõrvallepingut (ühelt poolt Ameerika Ühendriikide ning teiselt poolt Euroopa Liidu ja selle liikmesriikide, kolmandalt poolt Islandi ning neljandalt poolt Norra Kuningriigi vahelise lennutranspordilepingu kohaldamise kohta), et võtta arvesse Horvaatia Vabariigi ühinemist Euroopa Liiduga, Euroopa Liidu ja selle liikmesriikide nimel allakirjutamise kohta

               SELETUSKIRI

               1.ETTEPANEKU TAUST

               •Ettepaneku põhjused ja eesmärgid

                  Vastavalt ühinemisakti artikli 6 lõikele 2 on Horvaatia kohustunud ühinema ELi ja selle liikmesriikide poolt kolmandate riikidega sõlmitud või alla kirjutatud lepingutega. Nende lepingute hulka kuulub Ameerika Ühendriikide, Euroopa Liidu ja selle liikmesriikide, Islandi ja Norra vahelise lennutranspordilepingu (edaspidi „neljapoolne leping“) kohaldamist käsitlev Euroopa Liidu ja selle liikmesriikide, Islandi ning Norra vaheline kõrvalleping (edaspidi „kõrvalleping“), millega reguleeritakse kõnealuse lepingu kolme Euroopa osalise suhteid; neljapoolse lepinguga aga laiendatakse Ameerika Ühendriikide ning Euroopa Ühenduse ja selle liikmesriikide vahelise lennutranspordilepingu (edaspidi „ELi-USA lennutranspordileping“) kohaldamisala Islandile ja Norrale.

                  Lisaks nähakse ühinemisakti artikli 6 lõikega 2 ette, et liikmesriikide nimel ühehäälselt tegutsev nõukogu ja asjaomased kolmandad riigid lepivad Horvaatia ühinemise lepingutega kokku kõnealuse lepingu protokolli sõlmimise teel. Lisaks peab komisjon liikmesriikide nimel läbirääkimisi kõnealuste protokollide üle.

                  Nii on komisjon pidanud läbirääkimisi protokolli üle, millega muudetakse kõrvallepingut, et ette näha Horvaatia ühinemine kõnealuse lepinguga.

                  Käesoleva ettepaneku eesmärk on paluda nõukogul vastu võtta Euroopa Liidu toimimise lepingu (edaspidi „ELi toimimise leping“) artikli 218 lõikel 5 ja ühinemisakti artikli 6 lõikel 2 põhinev nõukogu otsus, millega antakse luba protokollile ELi ja selle liikmesriikide nimel alla kirjutada ning seda ajutiselt kohaldada vastavalt protokolli artiklile 4, eeldusel et see sõlmitakse hilisemal kuupäeval.

               •Üldine taust

               Ühinemisakti artikli 6 lõikest 2 tulenevat Horvaatia kohustust kohaldatakse ka ELi-USA lennutranspordilepingu ning neljapoolse lepingu suhtes. Nii on komisjon pidanud läbirääkimisi ka nende lepingute protokollide üle, et ette näha Horvaatia ühinemine nende lepingutega. Paralleelselt käesoleva ettepanekuga esitatakse ettepanekud nõukogu otsuste kohta, milles käsitletakse neile protokollidele alla kirjutamist ja nende ajutist kohaldamist ning sõlmimist, samuti ettepanek nõukogu otsuse kohta, mille käsitletakse kõrvallepingu muutmise protokolli sõlmimist.

               •Kooskõla poliitikavaldkonnas praegu kehtivate õigusnormidega

               ELi-USA lennutranspordileping oli esimene liidu peamise lennunduspartneriga sõlmitud terviklik lennutranspordileping. Lepingu puhul on tegemist maailma kõige olulisema lennutranspordilepinguga, millega tagatakse aastas rohkem kui 80 miljonit istekohta ja mis on ELi lennundusalase välispoliitika põhialus. Lepingu tähtsus on suurenenud tänu selle laiendamisele Islandile ja Norrale neljapoolse lepingu kaudu. Protokoll võimaldab Horvaatial kasu saada nimetatud lepingust.

               •Kooskõla ettepaneku valdkonnas praegu kehtivate õigusnormidega

               Protokoll võimaldab Horvaatial täita ühinemisakti artikli 6 lõikest 2 tulenevat kohustust ühineda kõrvallepinguga.

               2.ÕIGUSLIK ALUS, SUBSIDIAARSUS JA PROPORTSIONAALSUS

               •Õiguslik alus

               ELi toimimise lepingu artikli 100 lõige 2 koostoimes artikli 218 lõikega 5 ja ühinemisakti artikli 6 lõike 2 teine lõik.

               •Subsidiaarsus (ainupädevusse mittekuuluva valdkonna puhul)

                Protokolliga võimaldatakse Horvaatial kasu saada neljapoolsest lepingust, millega luuakse võrdsed ja ühtsed tingimused turulepääsuks ning mis on regulatiivse koostöö ja lähenemise uue korra aluseks valdkondades, mis on olulised lennuteenuste ohutuks, turvaliseks ja tõhusaks osutamiseks. Kõnealust korda on võimalik kehtestada üksnes liidu tasandil.

               •Proportsionaalsus

                  Protokollis piirdutakse kõnealuse küsimuse käsitlemisega, milleks on Horvaatia ühinemine kõrvallepinguga ega käsitleta muid küsimusi.

               •Vahendi valik

                  Rahvusvaheline leping.

               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED

               •Praegu kehtivate õigusaktide järelhindamine või toimivuse kontroll

                  Ei kohaldata.

               •Konsulteerimine sidusrühmadega

                  Ei kohaldata.

               •Eksperdiarvamuste kogumine ja kasutamine

                  Ei kohaldata.

               •Mõju hindamine

                  Ei kohaldata.

               •Õigusnormide toimivus ja lihtsustamine

                  Ei kohaldata.

               •Põhiõigused

                  Ei kohaldata.

               4.MÕJU EELARVELE

                  Ettepanek ei mõjuta liidu eelarvet.

               5.MUU TEAVE

               •Kavandatud lepingu kokkuvõte

                  Protokoll sisaldab Horvaatia kõrvallepinguga ühinemist käsitlevat sätet ning protokolli jõustumist ja ajutist kohaldamist käsitlevaid sätteid.

               2019/0262 (NLE)

               Ettepanek:

               NÕUKOGU OTSUS

               protokollile, millega muudetakse ühelt poolt Euroopa Liidu ja selle liikmesriikide, teiselt poolt Islandi ning kolmandalt poolt Norra Kuningriigi vahelist, 16. ja 21. juunil 2011 alla kirjutatud kõrvallepingut (ühelt poolt Ameerika Ühendriikide ning teiselt poolt Euroopa Liidu ja selle liikmesriikide, kolmandalt poolt Islandi ning neljandalt poolt Norra Kuningriigi vahelise lennutranspordilepingu kohaldamise kohta), et võtta arvesse Horvaatia Vabariigi ühinemist Euroopa Liiduga, Euroopa Liidu ja selle liikmesriikide nimel allakirjutamise kohta

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 5,

               võttes arvesse Horvaatia ühinemisakti, eriti selle artikli 6 lõike 2 teist lõiku,

               võttes arvesse Euroopa Komisjoni ettepanekut

               ning arvestades järgmist:

               (1)Lähtudes nõukogu 14. septembri 2012. aasta otsusest 13351/12, millega volitatakse komisjoni alustama läbirääkimisi, on komisjon pidanud läbirääkimisi protokolli üle (millega muudetakse ühelt poolt Euroopa Liidu ja selle liikmesriikide, teiselt poolt Islandi ning kolmandalt poolt Norra Kuningriigi vahelist, 16. ja 21. juunil 2011 alla kirjutatud kõrvallepingut (ühelt poolt Ameerika Ühendriikide ning teiselt poolt Euroopa Liidu ja selle liikmesriikide, kolmandalt poolt Islandi ning neljandalt poolt Norra Kuningriigi vahelise lennutranspordilepingu kohaldamise kohta), et võtta arvesse Horvaatia Vabariigi ühinemist Euroopa Liiduga) (edaspidi „protokoll“).

               (2)Läbirääkimised lõppesid edukalt protokolli parafeerimisega 8. märtsil 2019.

               (3)Protokolli artikli 4 kohaselt peaks EL ja selle liikmesriigid protokollile alla kirjutama ja seda ajutiselt kohaldama, eeldusel et protokoll sõlmitakse hilisemal kuupäeval,

               ON VASTU VÕTNUD KÄESOLEVA OTSUSE:

               Artikkel 1

               Käesolevaga antakse ELi ja selle liikmesriikide nimel luba alla kirjutada protokollile, millega muudetakse ühelt poolt Euroopa Liidu ja selle liikmesriikide, teiselt poolt Islandi ning kolmandalt poolt Norra Kuningriigi vahelist, 16. ja 21. juunil 2011 alla kirjutatud kõrvallepingut (ühelt poolt Ameerika Ühendriikide ning teiselt poolt Euroopa Liidu ja selle liikmesriikide, kolmandalt poolt Islandi ning neljandalt poolt Norra Kuningriigi vahelise lennutranspordilepingu kohaldamise kohta), et võtta arvesse Horvaatia Vabariigi ühinemist Euroopa Liiduga (edaspidi „protokoll“), eeldusel et protokoll sõlmitakse.

               Protokolli tekst on lisatud käesolevale otsusele.

               Artikkel 2

               Nõukogu eesistujal on õigus määrata isik(ud), kes on volitatud protokollile liidu ja selle liikmesriikide nimel alla kirjutama.

               Artikkel 3

               Protokolli artikli 4 kohaselt kohaldavad liit ja selle liikmesriigid protokolli selle jõustumiseni ajutiselt.

               Artikkel 4

               Käesolev otsus jõustub selle vastuvõtmise päeval.

               Brüssel,

                     Nõukogu nimel

                     eesistuja

    ---documentbreak---

               EUROOPA KOMISJON
            Brüssel,14.11.2019
            COM(2019) 589 final
            LISA
            järgmise dokumendi juurde:
            Ettepanek: Nõukogu otsus
            protokollile, millega muudetakse ühelt poolt Euroopa Liidu ja selle liikmesriikide, teiselt poolt Islandi ning kolmandalt poolt Norra Kuningriigi vahelist, 16. ja 21. juunil 2011 alla kirjutatud kõrvallepingut (ühelt poolt Ameerika Ühendriikide ning teiselt poolt Euroopa Liidu ja selle liikmesriikide, kolmandalt poolt Islandi ning neljandalt poolt Norra Kuningriigi vahelise lennutranspordilepingu kohaldamise kohta), et võtta arvesse Horvaatia Vabariigi ühinemist Euroopa Liiduga, Euroopa Liidu ja selle liikmesriikide nimel allakirjutamise kohta

               PROTOKOLL,

               millega muudetakse ühelt poolt Euroopa Liidu ja selle liikmesriikide, teiselt poolt Islandi ning kolmandalt poolt Norra Kuningriigi vahelist, 16. ja 21. juunil 2011 alla kirjutatud kõrvallepingut (ühelt poolt Ameerika Ühendriikide ning teiselt poolt Euroopa Liidu ja selle liikmesriikide, kolmandalt poolt Islandi ning neljandalt poolt Norra Kuningriigi vahelise lennutranspordilepingu kohaldamise kohta), et võtta arvesse Horvaatia Vabariigi ühinemist Euroopa Liiduga)

               AUSTRIA VABARIIK,

               BELGIA KUNINGRIIK,

               BULGAARIA VABARIIK,

               HORVAATIA VABARIIK,

               KÜPROSE VABARIIK,

               TŠEHHI VABARIIK,

               TAANI KUNINGRIIK,

               EESTI VABARIIK,

               SOOME VABARIIK,

               PRANTSUSE VABARIIK,

               SAKSAMAA LIITVABARIIK,

               KREEKA VABARIIK,

               UNGARI,

               IIRIMAA,

               ITAALIA VABARIIK,

               LÄTI VABARIIK,

               LEEDU VABARIIK,

               LUKSEMBURGI SUURHERTSOGIRIIK,

               MALTA,

               MADALMAADE KUNINGRIIK,

               POOLA VABARIIK,

               PORTUGALI VABARIIK,

               RUMEENIA,

               SLOVAKI VABARIIK,

               SLOVEENIA VABARIIK,

               HISPAANIA KUNINGRIIK,

               ROOTSI KUNINGRIIK,

               SUURBRITANNIA JA PÕHJA-IIRI ÜHENDKUNINGRIIK,

               kes on Euroopa Liidu lepingu ja Euroopa Liidu toimimise lepingu osalisriigid ning Euroopa Liidu liikmesriigid (edaspidi „liikmesriigid“), ja

               EUROOPA LIIT

               ühelt poolt;

               ISLAND

               teiselt poolt; ning

               NORRA KUNINGRIIK,

               kolmandalt poolt

               võttes arvesse Horvaatia Vabariigi ühinemist Euroopa Liiduga 1. juulil 2013,

               ON KOKKU LEPPINUD JÄRGMISES:

               Artikkel 1

               Horvaatia Vabariik on osaline ühelt poolt Euroopa Liidu ja selle liikmesriikide, teiselt poolt Islandi ning kolmandalt poolt Norra Kuningriigi vahelises, 16. ja 21. juunil 2011 alla kirjutatud kõrvallepingus (ühelt poolt Ameerika Ühendriikide ning teiselt poolt Euroopa Liidu ja selle liikmesriikide, kolmandalt poolt Islandi ning neljandalt poolt Norra Kuningriigi vahelise lennutranspordilepingu kohaldamise kohta) (edaspidi „kõrvalleping“).

               Artikkel 2

               Kõrvallepingu horvaadikeelne tekst, mis on lisatud käesolevale protokollile, on autentne samadel tingimustel kui muukeelsed versioonid.

               Artikkel 3

               Käesolev protokoll jõustub (olenevalt sellest, milline kuupäev on hilisem):

               1. kõrvallepingu jõustumise kuupäeval või

               2. üks kuu pärast seda, kui lepinguosalised on vahetanud viimase diplomaatilise noodi, millega kinnitatakse, et kõik käesoleva protokolli jõustamiseks vajalikud menetlused on lõpule viidud.

               Artikkel 4

               Lepinguosalised lepivad kokku, et kohaldatava siseriikliku õigusega lubatud ulatuses kohaldatakse käesolevat protokolli ajutiselt alates sellele alla kirjutamise kuupäevast kuni selle jõustumiseni.

               Koostatud… (koht)…. 2019 (kuupäev) kolmes eksemplaris bulgaaria, eesti, hispaania, hollandi, horvaadi, inglise, islandi, itaalia, kreeka, leedu, läti, malta, norra, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles, kusjuures kõik tekstid on võrdselt autentsed.

               Liikmesriikide nimel

               Euroopa Liidu nimel

               Islandi nimel

               Norra Kuningriigi nimel


               EUROOPA KOMISJON
            Brüssel,17.9.2020
            COM(2020) 495 final
            2020/0252(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel rahvusvahelise oliivinõukogu liikmete nõukogus seoses Usbekistani Vabariigi ühinemisega 2015. aasta rahvusvahelise oliiviõli- ja lauaoliivilepinguga

               SELETUSKIRI

               1.Kavandatav reguleerimisese

               Käesolevas ettepanekus käsitletakse otsust, millega määratakse kindlaks liidu nimel võetav seisukoht rahvusvahelise oliivinõukogu liikmete nõukogus seoses Usbekistani Vabariigi valitsuse ühinemisega rahvusvahelise oliiviõli- ja lauaoliivilepinguga (edaspidi „leping“).

               2.Ettepaneku taust

               2.1.Rahvusvaheline oliiviõli- ja lauaoliivileping

               Rahvusvahelise oliiviõli- ja lauaoliivilepingu (edaspidi „leping“) eesmärgid on: i) saavutada ühtsus oliiviõlide, oliivijääkõlide ja lauaoliivide füüsikalis-keemilisi ja organoleptilisi omadusi käsitlevates riiklikes ja rahvusvahelistes õigusaktides, et vältida kaubanduse takistamist, ii) tegutseda füüsikalis-keemiliste ja organoleptiliste uuringute valdkonnas, et suurendada teadmisi oliivitoodete koostise ja kvaliteediomaduste kohta, eesmärgiga konsolideerida rahvusvahelised standardid ning iii) tugevdada rahvusvahelise oliivinõukogu rolli oliivide ja oliiviõli valdkonna tippkeskusena rahvusvaheliste teadusringkondade jaoks.

               Lepingu uuendatud versioon jõustus 1. jaanuaril 2017.

               Euroopa Liit on lepingu osaline
                  1
               .

               2.2.Liikmete nõukogu

               Liikmete nõukogu on rahvusvahelise oliivinõukogu kõrgeim ja otsuseid tegev organ. Ta kasutab kõiki volitusi ning täidab kõiki ülesandeid, mida on vaja käesoleva lepingu eesmärkide saavutamiseks. Lepingu osalisena on Euroopa Liit rahvusvahelise oliivinõukogu liige ja on esindatud liikmete nõukogus. Liikmete nõukogu otsused uue liikme ühinemise kohta võetakse vastu konsensuse alusel. Lepingu artikli 10 lõike 4 punktis b on sätestatud, et kui liikmete nõukogu eesistuja määratud tähtaja jooksul konsensust ei saavutata, siis liikmed hääletavad. Otsus loetakse vastuvõetuks, kui selle poolt on vähemalt liikmete enamus, kes esindavad vähemalt 86 % liikmete osaluskvoodist.

               Rahvusvahelises oliivinõukogus on praegu 17 liiget ning kokku 1000 osaluskvoodist on Euroopa Liidul neid 691.

               2.3.Liikmete nõukogu kavandatud õigusakt

               Pärast seda, kui Usbekistani Vabariik esitas 25. mail 2020 ametliku taotluse lepinguga ühinemiseks, peaks liikmete nõukogu eelseisval liikmete nõukogu istungil või sellise menetluse raames, mida liikmete nõukogu kasutab otsuste kirjavahetuse teel vastuvõtmiseks, võtma vastu otsuse Usbekistani Vabariigi ühinemise kohta.

               Kavandatava akti eesmärk on kehtestada tingimused Usbekistani Vabariigi ühinemiseks vastavalt lepingu artiklile 29.

               Kavandatav akt muutub lepinguosaliste jaoks siduvaks, sest sellega muudetakse liikmete nõukogus otsustamise tasakaalu, kui otsuseid ei võeta vastu konsensuse alusel vastavalt lepingu artikli 10 lõikele 4.

               3.Liidu nimel võetav seisukoht

               Kuigi oliiviõli ja lauaoliivide tarbimine on Usbekistani Vabariigis endiselt tagasihoidlik, on see viimase kümne aasta jooksul oluliselt suurenenud
                  2
               .

               Põllumajandus on Usbekistani majanduse üks olulisemaid sektoreid. 2019. aastal moodustas see 28 % SKPst ja andis tööd 3,6 miljonile inimesele. Põllumajanduse mitmekesistamine on Usbekistani 2020.–2030. aasta strateegia üks põhiteemasid. Näiteks viinamarjakasvatus hõlmab 137 hektarit. Oliivikasvatus aitab sellele mitmekesistamisele kaasa
                  3
               . Usbekistani Vabariik tootis 2019. aastal juba 45 500 kg oliive
                  4
               .

               Arvestades, et Usbekistani Vabariik arendab oma oliivisektorit tarbimise osas ning kavatseb arendada ka tootmist, võiks Usbekistani Vabariigi ühinemine teatavatel tingimustel tugevdada rahvusvahelist oliivinõukogu, seda eelkõige oliivitoodete omadusi käsitlevate riiklike ja rahvusvaheliste õigusnormide ühtlustamisel, et vältida kaubandustõkkeid. Ühinemine on kooskõlas liidu poliitika eesmärkidega seoses Euroopa Parlamendi ja nõukogu määruse (EL) nr 1308/2013
                  5
                II osa II jaotises sätestatud põllumajandustoodete turustamisstandarditega.

               Liikmete nõukogus vastu võetava otsusega kehtestatakse Usbekistani Vabariigi ühinemise tingimused seoses osaluskvootidega rahvusvahelises oliivinõukogus ning ühinemiskirja hoiuleandmise tähtaeg.

               Liikmete osaluskvoodid, mida kasutatakse rahaliste sissemaksete ja hääleõiguste kindlaksmääramiseks, arvutatakse vastavalt lepingu artiklis 11 sätestatud valemile. Liit tagab, et seda valemit kasutatakse Usbekistani Vabariigi osaluskvootide kindlaksmääramisel.

               Liit toetab kõiki ühinemiskirja hoiuleandmise tähtaegu, mis võimaldavad Usbekistani Vabariigil lepinguga peagi ühineda. Kui ühinemiskirja hoiuleandmine lükkub edasi, on liidul õigus toetada liikmete nõukogu hiljem vastu võetavate otsustega ühinemiskirja hoiuleandmise tähtaja pikendamist.

               Võttes arvesse otsustusprotsessi rahvusvahelise oliivinõukogu liikmete nõukogus, on liidu seisukoht vajalik Usbekistani Vabariigi ühinemistingimuste kehtestamiseks.

               4.Õiguslik alus

               4.1.Menetlusõiguslik alus

               4.1.1.Põhimõtted

               Euroopa Liidu toimimise lepingu (edaspidi „ELi toimimise leping“) artikli 218 lõikes 9 on sätestatud, et „[n]õukogu võtab komisjoni [...] ettepaneku põhjal vastu otsuse, millega […] kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku.“

               Mõiste „õigusliku toimega aktid“ hõlmab akte, millel on õiguslik toime asjaomase organi suhtes kehtiva rahvusvahelise õiguse normide alusel. Siia hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                  6
               .

               4.1.2.Kohaldamine käesoleval juhtumil

               Liikmete nõukogu on rahvusvahelise oliiviõli- ja lauaoliivilepingu alusel loodud organ.

               Akt, mille liikmete nõukogu peab vastu võtma, on õigusliku toimega akt. Kavandataval aktil on õiguslikud tagajärjed eelkõige seetõttu, et see mõjutab otsustamise tasakaalu liikmete nõukogus, kui otsuseid ei võeta vastu konsensuse alusel vastavalt lepingu artikli 10 lõikele 4
                  7
               .

               Kavandatud aktiga ei täiendata ega muudeta lepingu institutsioonilist raamistikku.

               Seega on esildatud otsuse menetlusõiguslik alus ELi toimimise lepingu artikli 218 lõige 9.

               4.2.Materiaalõiguslik alus

               4.2.1.Põhimõtted

               ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige selle kavandatava õigusakti eesmärgist ja sisust, mille kohta liidu nimel seisukoht võetakse. Kui kavandatava õigusaktiga taotletakse kahte eesmärki või reguleeritakse kahte valdkonda ning üht neist võib pidada peamiseks või ülekaalukaks, samas kui teine on kõrvalise tähtsusega, peab ELi toimimise lepingu artikli 218 lõike 9 kohasel otsusel olema üksainus materiaalõiguslik alus, st peamise või ülekaaluka eesmärgi või valdkonna tõttu nõutav õiguslik alus.

               4.2.2.Kohaldamine käesoleval juhtumil

               Kavandatava akti peamine eesmärk ja sisu on seotud ühise kaubanduspoliitikaga.

               Seepärast on esildatud otsuse materiaalõiguslik alus ELi toimimise lepingu artikkel 207.

               4.3.Järeldus

               Ettepanekus esitatud otsuse õiguslik alus peaks seega olema ELi toimimise lepingu artikkel 207 koostoimes artikli 218 lõikega 9.

               2020/0252 (NLE)

               Ettepanek:

               NÕUKOGU OTSUS

               seisukoha kohta, mis võetakse Euroopa Liidu nimel rahvusvahelise oliivinõukogu liikmete nõukogus seoses Usbekistani Vabariigi ühinemisega 2015. aasta rahvusvahelise oliiviõli- ja lauaoliivilepinguga

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,

               võttes arvesse Euroopa Komisjoni ettepanekut

               ning arvestades järgmist:

               (1)Vastavalt nõukogu otsusele (EL) 2016/1892
                  8
                allkirjastati 18. novembril 2016 liidu nimel 2015. aasta rahvusvahelise oliiviõli- ja lauaoliivileping ÜRO peakorteris New Yorgis, eeldusel et see sõlmitakse hilisemal kuupäeval. Leping jõustus ajutiselt 1. jaanuaril 2017 vastavalt selle artikli 31 lõikele 2 ning liit sõlmis selle nõukogu 17. mai 2019. aasta otsusega (EL) 2019/848
                  9
               .

               (2)Lepingu artikli 29 kohaselt kehtestab oliiviõli- ja lauaoliivilepingu liikmete nõukogu (edaspidi „liikmete nõukogu“) tingimused, mille alusel saab mingi riigi valitsus lepinguga ühineda.

               (3)Usbekistani Vabariigi valitsus on ametlikult taotlenud lepinguga ühinemist. Seetõttu peaks liikmete nõukogu tulevase istungi või sellise menetluse raames, mida liikmete nõukogu kasutab otsuste kirjavahetuse teel vastuvõtmiseks, määrama kindlaks Usbekistani Vabariigi ühinemise tingimused, mis puudutavad rahvusvahelise oliivinõukogu osaluskvoote ja ühinemiskirja hoiuleandmise tähtaega.

               (4)Arvestades, et Usbekistani Vabariik arendab oma oliivisektorit tarbimise osas ning kavatseb arendada ka tootmist, võiks tema ühinemine teatavatel tingimustel tugevdada rahvusvahelist oliivinõukogu, seda eelkõige oliivitoodete omadusi käsitlevate riiklike ja rahvusvaheliste õigusnormide ühtlustamisel, et vältida kaubandustõkkeid.

               (5)On asjakohane määrata kindlaks seisukoht, mis võetakse liidu nimel liikmete nõukogus, kuna vastuvõetavatel otsustel on liidule õiguslik mõju, mis avaldab eelkõige mõju liikmete nõukogu otsuste tasakaalule, kui otsuseid ei võeta vastu konsensuse alusel vastavalt lepingu artikli 10 lõikele 4,

               ON VASTU VÕTNUD KÄESOLEVA OTSUSE:

               Artikkel 1

               Seisukoht, mis võetakse liidu nimel oliiviõli- ja lauaoliivilepingu liikmete nõukogu tulevasel istungil või sellise menetluse raames, mida liikmete nõukogu kasutab otsuste kirjavahetuse teel vastuvõtmiseks, ja mis käsitleb Usbekistani Vabariigi valitsuse lepinguga ühinemise tingimusi, on esitatud lisas.

               Artikkel 2

               Käesolev otsus on adresseeritud komisjonile.

               Brüssel,

                     Nõukogu nimel

                     eesistuja

                     (1)

                        Nõukogu 10. oktoobri 2016. aasta otsus (EL) 2016/1892 2015. aasta rahvusvahelise oliiviõli- ja lauaoliivilepingu Euroopa Liidu nimel allkirjastamise ja selle ajutise kohaldamise kohta (ELT L 293, 28.10.2016, lk 2) ning nõukogu 17. mai 2019. aasta otsus (EL) 2019/848 2015. aasta rahvusvahelise oliiviõli- ja lauaoliivilepingu Euroopa Liidu nimel sõlmimise kohta (ELT L 139, 27.5.2019, lk 1).

                     (2)

                        Usbekistani Vabariigi esitatud andmete kohaselt kasvas oliivitoodete import 15,3 tonnilt 2015. aastal 223 tonnini 2019. aastal.

                     (3)

                        Usbekistani põllumajandusministri Jamshid A. Khodjaevi kõne rahvusvahelise oliivinõukogu 111. istungil, 1. juuli 2020.

                     (4)

                        Usbekistani Vabariigi esitatud andmete kohaselt kasvas oliivitoodete import 15,3 tonnilt 2015. aastal 223 tonnini 2019. aastal.

                     (5)

                        Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).

                     (6)

                        Euroopa Kohtu 7. oktoobri 2014. aasta otsus kohtuasjas Saksamaa vs. nõukogu, C-399/12, ECLI:EU:C:2014:2258, punktid 61–64.

                     (7)

                        Liikmete nõukogu oliiviõli turustusnorme käsitlevad õigusaktid, mis võidakse vastu võtta konsensuseta, on rahvusvahelise õiguse alusel siduvad vastavalt lepingu artikli 20 lõikele 3 ja võivad otsustavalt mõjutada ELi õigusaktide sisu, nimelt määrusel (EL) nr 1308/2013 põhinevaid delegeeritud õigusakte ja rakendusakte.

                     (8)

                        Nõukogu 10. oktoobri 2016. aasta otsus (EL) 2016/1892 2015. aasta rahvusvahelise oliiviõli- ja lauaoliivilepingu Euroopa Liidu nimel allkirjastamise ja selle ajutise kohaldamise kohta (ELT L 293, 28.10.2016, lk 2).

                     (9)

                        Nõukogu 17. mai 2019. aasta otsus (EL) 2019/848 2015. aasta rahvusvahelise oliiviõli- ja lauaoliivilepingu Euroopa Liidu nimel sõlmimise kohta (ELT L 139, 27.5.2019, lk 1).

    ---documentbreak---

               EUROOPA KOMISJON
            Brüssel,17.9.2020
            COM(2020) 495 final
            LISA
            järgmise dokumendi juurde:
            Ettepanek:NÕUKOGU OTSUS
            seisukoha kohta, mis võetakse Euroopa Liidu nimel rahvusvahelise oliivinõukogu liikmete nõukogus seoses Usbekistani Vabariigi ühinemisega 2015. aasta rahvusvahelise oliiviõli- ja lauaoliivilepinguga

               LISA

               Liit toetab Usbekistani Vabariigi valitsuse ühinemist lepinguga liikmete nõukogu tulevasel istungil või liikmete nõukogu poolt kirjavahetuse teel vastuvõtmise menetluse raames, tingimusel, et Usbekistani Vabariigi osaluskvoodid arvutatakse lepingu artiklis 11 sätestatud valemi kohaselt ning et ühinemiskirja hoiuleandmise tähtaeg ei ole pikem kui poolteist aastat pärast liikmete nõukogu otsust. Kui ühinemiskirja hoiuleandmine lükkub edasi, on liidul õigus toetada liikmete nõukogu hiljem vastu võetavate otsustega ühinemiskirja hoiuleandmise tähtaja pikendamist.


               EUROOPA KOMISJON
            Brüssel,18.9.2020
            COM(2020) 567 final
            2020/0258(NLE)
            Ettepanek:
            NÕUKOGU OTSUS
            bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokolli (bussidega toimuva rahvusvahelise sõitjate liiniveo ja eriotstarbelise liiniveo kohta) sõlmimise kohta

               SELETUSKIRI

               1.ETTEPANEKU TAUST

               •Ettepaneku põhjused ja eesmärgid

                  Vastavalt nõukogu [LISADA KUUPÄEV] otsusele (EL) 2020/[LISADA VIIDE]
                     1
                   kirjutati bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokollile bussidega toimuva rahvusvahelise reisijate liiniveo ja eriotstarbelise liiniveo kohta alla […2020], eeldusel et see sõlmitakse hilisemal kuupäeval.

                  Protokolliga asendatakse Interbusi kokkuleppe protokoll bussidega toimuva rahvusvahelise sõitjate liiniveo ja eriotstarbelise liiniveo kohta, mis oli allakirjutamiseks avatud alates 16. juulist 2018 kuni 16. aprillini 2019, kuid millele kirjutas alla ainult liit nõukogu otsuse (EL) 2018/1195
                     2
                   alusel.

                  Tuleb meeles pidada, et bussidega toimuv rahvusvaheline sõitjate liinivedu ja eriotstarbeline liinivedu on olulised Euroopa kodanikele taskukohase hinnaga liikuvusvõimaluste tagamisel. Nende sektorite arendamine ka EList väljaspool tooks kasu nii ELi kodanikele, välisturistidele, turismitööstusele kui ka Euroopa piirkondadele. Sellist arengut piiravad liikmesriikide ja kolmandate riikide vaheliste kahepoolsete lepingute erinevused, mille tõttu on loa omandamine ning rahvusvahelise ja eriotstarbelise liiniveo korraldamine tülikas. See on kõige selgem pikkade rahvusvaheliste liinide puhul, mis läbivad mitut riiki.

                  Liiniveo ja eriotstarbelise liiniveo teenuste pääs turule tuleks tagada, nagu on sätestatud protokollis, ühtse loaandmismenetlusega, eeldusel et rakendatakse sõitjate autovedu käsitlevat liidu õigustikku, muu hulgas liiklusohutuse, tehniliste sätete, juhtide kvalifikatsiooni, sotsiaalõigusnormide, sõitjate õiguste, keskkonna ja tegevusalale lubamise valdkonnas.

                  Interbusi kokkulepe kehtib jätkuvalt bussidega toimuva rahvusvahelise sõitjate juhuveo suhtes.

                  Protokolliga on hõlmatud üksnes sätted, mis on vajalikud Interbusi kokkuleppe laiendamiseks bussidega toimuvale rahvusvahelisele sõitjate liiniveole ja eriotstarbelisele liiniveole (milleks on vaja luba). Protokolliga ei muudeta ega korrata ühiseeskirju, kuid osutatakse Interbusi kokkuleppe alussätetele. Sellise lähenemisviisiga ja asjaoluga, et kokkuleppeosaline võib protokollile alla kirjutada ning selle ratifitseerida või sellega ühineda alles pärast Interbusi kokkuleppele allakirjutamist ning sellega ühinemist või selle ratifitseerimist, tagatakse et kokkuleppeosalised on enne protokollile allakirjutamist ning selle ratifitseerimist või sellega ühinemist Interbusi eeskirjad heaks kiitnud ja kohaldavad neid.

                  Peale Euroopa Liidu on kokkuleppeosalised Albaania Vabariik, Bosnia ja Hertsegoviina, Moldova Vabariik, Montenegro, Põhja-Makedoonia Vabariik, Türgi Vabariik ja Ukraina, kes võivad protokolli allkirjastada, sõlmida ja ratifitseerida või sellega ühineda. Andorra Vürstiriigist sai kokkuleppeosaline 1. augustil 2020 ning ta võib protokollile alla kirjutada ja selle sõlmida, ratifitseerida või sellega ühineda.

               Protokollis rõhutatakse Euroopa Liidu õigusnorme (määrus (EÜ) nr 1071/2009
                  3
               ) seoses karistuste ja raskeimate rikkumistega ning seoses nelja tingimusega, mis tuleb täita sõitjate autoveo-ettevõtja tegevusalal tegutsemiseks (stabiilne ja tõhus toimimine, hea maine, finantssuutlikkus ning ametialane pädevus).

                  Protokolliga nähakse ette ühiskomitee asutamine, et hõlbustada protokolli haldamist. Interbusi kokkuleppe kohaselt asutatud ühiskomiteed käsitlevaid sätteid kohaldatakse mutatis mutandis protokolli kohase ühiskomitee suhtes.

                  Protokolli kohaselt ei või rahvusvaheliseks liiniveoks ja eriotstarbeliseks liiniveoks antav luba kehtida kauem kui viis aastat.

                  Protokoll ise sõlmitaks viieks aastaks alates selle jõustumise kuupäevast. Protokolli kehtivust pikendatakse automaatselt viie aasta kaupa nende kokkuleppeosaliste puhul, kes ei väljenda soovi protokolli kehtivuse pikendamisest loobuda.

                  Protokolli peavad sõlmima, ratifitseerima või sellega ühinema Interbusi kokkuleppe kolm osalist (nelja asemel), kaasa arvatud liit, et protokoll jõustuks nende kokkuleppeosaliste suhtes, kes on selle sõlminud või ratifitseerinud või sellega ühinenud.

                  Protokollile allakirjutamiseks on aega kaks aastat alates kuupäevast, mil võetakse vastu nõukogu otsus protokolli allkirjastamise kohta Euroopa Liidu poolt.

                  Protokolli jõustumise tähtaega lühendati nende kokkuleppeosaliste jaoks, kes on selle sõlminud, ratifitseerinud või sellega ühinenud, täpsemalt alates kolmanda kuu esimesest päevast kuni selle kuu esimese päevani, mis järgneb kuule, millal nõutav arv kokkuleppeosalisi on protokolli heaks kiitnud või ratifitseerinud.

                  Üks kokkuleppeosaline on muutnud oma nime Põhja-Makedoonia Vabariigiks, mida samuti kajastati protokollis.

               •Kooskõla poliitikavaldkonnas praegu kehtivate õigusnormidega

                  Protokoll on kooskõlas liidu ühise transpordipoliitikaga. See hõlmab määruse (EÜ) nr 1073/2009
                     4
                   asjakohaseid osi, mis on kohandatud mitmepoolse rahvusvahelise lepinguga seotud vajadustest lähtuvalt.

                  Protokolliga nähakse ette bussidega toimuva sõitjate rahvusvahelise liiniveo ja eriotstarbelise liiniveo raamistiku edasine ühtlustamine.

               •Kooskõla muude liidu tegevuspõhimõtetega

                  Protokoll on kooskõlas ELi naabruspoliitika ja välissuhtluse eesmärkidega.

                  Protokoll on ka kooskõlas selliste kehtivate lepingutega nagu tolliliidulepingud, ühinemiseelsed lepingud ja assotsieerimislepingud ning selle eesmärk on luua regulatiivne keskkond, kus ELil ja muudel Interbusi kokkuleppe osalistel on ühtsetel õigusnormidel põhinev juurdepääs üksteise sõitjate rahvusvahelise liiniveo ja eriotstarbelise liiniveo turule.

               •Maksusätted

                  Protokollis sätestatud tolli- ja maksusätete ühtlustamine on nende eesmärki ja sisu arvesse võttes teisese ja kaudse tähtsusega võrreldes transpordipoliitika eesmärkidega, mis protokolliga tuleb saavutada.

               2.HUVITATUD ISIKUTEGA KONSULTEERIMISE JA MÕJU HINDAMISE TULEMUSED

               •Eksperdiarvamuste kogumine ja kasutamine ning mõjuhinnang

                  Komisjon ei ole koostanud mõjuhinnangut ega kasutanud välisekspertide abi. Interbusi kokkuleppe laiendamine bussidega toimuva rahvusvahelise sõitjate liiniveo ja eriotstarbelise liiniveo hõlmamise kaudu aitaks suurendada sõitjate autovedu käsitleva Euroopa Liidu õigustiku rakendamise geograafilist ulatust.

                  Sellest tulenev majandus- ja sotsiaalmõju tuleks kasuks sõitjateveo sektorile ja turismile. Liiklusmahu suurenemisel oleks tõenäoliselt ka mõõdukas keskkonnamõju.

               •Lihtsustamine

               Bussidega toimuva rahvusvahelise sõitjate liiniveo ja eriotstarbelise liiniveo lubade saamise menetluste ühtlustamine lihtsustaks sellist tegevust.

               3.ETTEPANEKU ÕIGUSLIK KÜLG

               •Õiguslik alus

               Õiguslik alus on Euroopa Liidu toimimise leping (ELi toimimise leping), eelkõige on materiaalõiguslik alus selle artikkel 91 koostoimes artikli 218 lõike 6 punktiga a.

               •Vahendi valik

                  Euroopa Liidu toimimise lepingu artikli 218 lõike 6 punkti a kohaselt on kohaldatav vahend nõukogu otsus.

               4.MÕJU EELARVELE

               Puudub.

               5.MUU TEAVE

               •Hindamine ja aruandlus

               Protokolli artikliga 16 nähakse ette, et protokolli toimimist hindab iga viie aasta järel protokolli artikli 18 kohaselt asutatud ühiskomitee.

               •Edasine menetlus

               Komisjon leiab, et on vaja alustada protokolli sõlmimise menetlust. Seepärast esitab komisjon nõukogule käesoleva nõukogu otsuse eelnõu, mis käsitleb bussidega toimuvat rahvusvahelist reisijate juhuvedu käsitleva kokkuleppe (Interbusi kokkuleppe) protokolli (bussidega toimuva rahvusvahelise sõitjate liiniveo ja eriotstarbelise liiniveo kohta) sõlmimist.

               •Ettepaneku sätete üksikasjalik selgitus

               Kavandatud nõukogu otsuse konkreetsed sätted

               ·Nõukogu otsuse artikliga 1 nähakse ette, et liidu nimel sõlmitakse uus Interbusi kokkuleppe protokoll bussidega toimuva rahvusvahelise sõitjate liiniveo ja eriotstarbelise liiniveo kohta.

               ·Artiklis 2 käsitletakse protokolli sõlmimise volitusi.

               ·Artikliga 3 nähakse ette nõukogu otsuse jõustumine.

               Protokolli erisätted

               ·Artiklis 1 määratakse kindlaks protokolli kohaldamisala seoses sellise rahvusvahelise sõitjate liiniveoga ja eriotstarbelise liiniveoga, mille lähte- või sihtkoht asub kokkuleppeosalise territooriumil, kus on asutatud ettevõtja ja registreeritud sõidukid või mida bussiliin läbib ning kus võetakse peale või lastakse välja sõitjaid või mida bussiliin läbib ilma sõitjaid peale võtmata või välja laskmata. Keelatud on igasugune kabotaaž.

               ·Artikkel 2 sisaldab diskrimineerimisest hoidumise sätet.

               ·Artiklis 3 on esitatud mõisted.

               ·Artiklis 4 osutatakse Interbusi kokkuleppe 1. lisale seoses sõitjate-autoveo ettevõtjate suhtes kohaldatavate sätetega.

               ·Artiklis 5 osutatakse Interbusi kokkuleppe 2. lisale sõidukite suhtes kohaldatavate tehniliste standardite kohta.

               ·Artikkel 6 sisaldab sätteid, mis käsitlevad rahvusvahelist liinivedu ja eriotstarbelist liinivedu, milleks on vaja luba. Muu hulgas nähakse kõnealuse artikliga ette kokkuleppeosaliste ja Euroopa Liidu liikmesriikide võimalus otsustada, et kokkuleppeosaliste vahel korraldatakse liinivedusid või eriotstarbelisi liinivedusid liiniveo lähte- ja sihtkoha ettevõtjate vahel sõlmitud partnerlustingimustel. Ettevõtjatel kokkuleppeosalistest või liidu liikmesriikidest, mida läbitakse teel lähtekohast sihtkohta liiniveol, mille käigus võetakse peale või lastakse välja sõitjaid, peaks olema õigus sellise partnerlusega soovi korral ühineda.

               ·Artiklis 7 sätestatakse, et protokolli suhtes kohaldatakse Interbusi kokkuleppe V ja VI jagu sotsiaalsätete ning tolli- ja maksusätete kohta.

               ·Artikliga 8 nähakse ette lube väljaandev asutus, lubade saajad, loa kehtivusaeg, loale märgitavad andmed ning lisasõidukite kasutamine ajutistes ja erandolukordades.

               ·Artiklis 9 määratakse kindlaks loa taotlemise menetlus.

               ·Artikliga 10 nähakse ette loa andmise menetlus, sealhulgas asjaomaste pädevate asutuste vaheline teabevahetus, loa andmise kord ning loa saamiseks esitatud taotluse tagasilükkamise ainsad võimalikud põhjused.

               ·Artiklis 11 sätestatakse ette loa uuendamise ja muutmise kord.

               ·Artikliga 12 nähakse ette loa aegumist käsitlevad eeskirjad.

               ·Artikliga 13 nähakse ette veoettevõtjate kohustused.

               ·Artiklis 14 sätestatakse, et kokkuleppeosalised peavad tagama, et veoettevõtjad järgivad asjakohaseid sätteid.

               ·Artiklis 15 (koostoimes artikli 8 lõikega 9) loetletakse dokumendid, mis peavad sõidukis olema. Samasugune sõidukil olevate dokumentide loetelu on esitatud protokolli 4. lisas esitatud loa näidise kolmandal leheküljel.

               ·Artikliga 16 nähakse ette protokolli kestus (viis aastat) ning selle automaatne pikendamine viieaastaste järjestikuste ajavahemike võrra, samuti protokolli toimimise perioodiline kontrollimine.

               ·Artiklis 17 viidatakse Interbusi kokkuleppe sätete ja mõne muudatuse kohaldamisele mutatis mutandis, eelkõige viie aasta pikkuse üleminekuperioodi kohaldamisele reisijate liinivedude ja eriotstarbeliste liinivedude suhtes kahepoolsetes lepingutes ning protokolli sõlmimisele, ratifitseerimisele või heakskiitmisele, selle jõustumisele, denonsseerimisele ja selle keeleversioonidele. Artikliga nähakse ka ette, et protokolli jõustumiseks peab selle ratifitseerima nelja kokkuleppeosalise (Interbusi kokkuleppe kohaselt) asemel kolm. Lisaks peaks protokoll selle allkirjastanud, heaks kiitnud või ratifitseerinud kokkuleppeosaliste jaoks jõustuma selle kuu esimesel päeval, mis järgneb kuule, mil kolm kokkuleppeosalist, sealhulgas liit, on oma heakskiitmis- või ratifitseerimiskirjad Euroopa Liidu Nõukogu peasekretariaati hoiule andnud.

               ·Artikliga 18 luuakse ühiskomitee, kes haldab protokolli mutatis mutandis vastavalt Interbusi kokkuleppe artiklitele 23 ja 24.

               ·Artikliga 19 nähakse ette menetlus, mida rakendatakse juhul, kui ELi-väline kokkuleppeosaline ühineb Euroopa Liiduga.

               ·Artiklis 20 on kehtestatud allkirjastamistähtajaks kaks aastat alates nõukogus käesoleva nõukogu otsuse vastuvõtmise kuupäevast ning sätestatud, et protokolli võivad sõlmida, sellega ühineda või selle ratifitseerida ainult Interbusi kokkuleppe osalised.

               ·Artiklis 21 sätestatakse, et pärast protokolli jõustumist võib Interbusi kokkuleppe iga osaline protokolliga ühineda.

               ·Artiklis 22 sätestatakse, et protokolli lisad moodustavad selle lahutamatu osa.

               ·Artiklis 23 on sätestatud, et protokolliga asendatakse liinivedusid ja eriotstarbelisi liinivedusid käsitlev protokoll, mis oli allakirjutamiseks avatud alates 16. juulist 2018 kuni 16. aprillini 2019.

               ·Protokolli 1. ja 2. lisas osutatakse Interbusi kokkuleppe 1. ja 2. lisale.

               ·3. lisas sätestatakse rahvusvahelise sõitjate liiniveo ja eriotstarbelise liiniveo loa taotlemise vorm.

               ·4. lisas sätestatakse rahvusvahelise liiniveo ja eriotstarbelise liiniveo loa näidis.

               2020/0258 (NLE)

               Ettepanek:

               NÕUKOGU OTSUS

               bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokolli (bussidega toimuva rahvusvahelise sõitjate liiniveo ja eriotstarbelise liiniveo kohta) sõlmimise kohta

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõike 6 punktiga a,

               võttes arvesse Euroopa Komisjoni ettepanekut,

               võttes arvesse Euroopa Parlamendi nõusolekut

               ning arvestades järgmist:

               (1)Vastavalt nõukogu [LISADA KUUPÄEV] otsusele (EL) 2020/
                  5
               [LISADA VIIDE] kirjutati bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokollile bussidega toimuva rahvusvahelise reisijate liiniveo ja eriotstarbelise liiniveo kohta (edaspidi „protokoll“) alla […2020], eeldusel et see sõlmitakse hilisemal kuupäeval.

               (2)Protokoll peaks lihtsustama liinivedusid ja eriotstarbelisi liinivedusid Interbusi kokkuleppe osaliste vahel ning aitama seega kaasa paremate sõitjateveo ühenduste loomisele kokkuleppeosaliste vahel.

               (3)Üldeeskirjade seisukohast, eelkõige seoses ühiskomitee toimimisega, ning protokolli rakendamise hõlbustamiseks on see suuresti kooskõlas Interbusi kokkuleppes sätestatud eeskirjadega.

               (4)Selleks et protokollist tuleneva kasu saamine liialt ei viibiks, on protokolliga ette nähtud, et protokolli heaks kiitnud või ratifitseerinud kokkuleppeosaliste jaoks jõustub see siis, kui selle on heaks kiitnud või ratifitseerinud kolm osalist, sealhulgas liit.

               (5)Seepärast tuleks protokoll liidu nimel heaks kiita,

               ON VASTU VÕTNUD KÄESOLEVA OTSUSE:

               Artikkel 1

               Käesolevaga kiidetakse liidu nimel heaks bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokoll bussidega toimuva rahvusvahelise sõitjate liiniveo ja eriotstarbelise liiniveo kohta (millega asendatakse Interbusi kokkuleppe protokoll, mis oli allakirjutamiseks avatud 16. juulist 2018 kuni 16. aprillini 2019).

               Protokolli tekst on lisatud käesolevale otsusele.

               Artikkel 2

               Nõukogu eesistuja nimetab isiku, kes on volitatud Euroopa Liidu nimel hoiule andma protokolli artikli 20 lõikega 2 ette nähtud heakskiitmiskirja, et väljendada Euroopa Liidu nõusolekut end protokolliga siduda.

               Artikkel 3

               Käesolev otsus jõustub selle vastuvõtmise päeval
                  6
               .

               Brüssel,

                     Nõukogu nimel

                     eesistuja

                     (1)

                        ELT L […], […], lk […].

                     (2)

                        Nõukogu 16. juuli 2018. aasta otsus (EL) 2018/1195 bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokolli (mis käsitleb bussidega toimuvat rahvusvahelist sõitjate liinivedu ja eriotstarbelist liinivedu) Euroopa Liidu nimel allkirjastamise kohta (ELT L 214, 23.8.2018, lk 3).

                     (3)

                        Euroopa Parlamendi ja nõukogu 21. oktoobri 2009. aasta määrus (EÜ) nr 1071/2009, millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ (ELT L 300, 14.11.2009, lk 51).

                     (4)

                        Euroopa Parlamendi ja nõukogu 21. oktoobri 2009. aasta määrus (EÜ) nr 1073/2009 rahvusvahelisele bussiteenuste turule juurdepääsu käsitlevate ühiseeskirjade kohta ning millega muudetakse määrust (EÜ) nr 561/2006 (ELT L 300, 14.11.2009, lk 88).

                     (5)

                        Nõukogu otsus (EL) 2020/[LISADA VIIDE] bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokolli (bussidega toimuva rahvusvahelise sõitjate liiniveo ja eriotstarbelise liiniveo) sõlmimise kohta (ELT L, .2020, lk ).

                     (6)

                        Nõukogu peasekretariaat avaldab protokolli jõustumise kuupäeva Euroopa Liidu Teatajas.

    ---documentbreak---

               EUROOPA KOMISJON
            Brüssel,18.9.2020
            COM(2020) 567 final
            LISA
            järgmise dokumendi juurde:
            Ettepanek: NÕUKOGU OTSUS
            bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokolli (bussidega toimuva rahvusvahelise sõitjate liiniveo ja eriotstarbelise liiniveo kohta) sõlmimise kohta

               BUSSIDEGA TOIMUVAT RAHVUSVAHELIST REISIJATE JUHUVEDU KÄSITLEVA KOKKULEPPE

               (INTERBUSi KOKKULEPE)

               PROTOKOLL

               BUSSIDEGA TOIMUVA RAHVUSVAHELISE LIINIVEO JA ERIOTSTARBELISE LIINIVEO KOHTA

               KOKKULEPPEOSALISED,

               võttes arvesse soovi arendada edasi ja soodustada rahvusvahelist sõitjatevedu Euroopas ning hõlbustada selle korraldamist ja toimimist,

               võttes arvesse turismi üha suuremat tähtsust ja soovi edendada kultuurivahetust käesoleva protokolli osaliste vahel,

               võttes arvesse bussidega toimuvat rahvusvahelist reisijate juhuvedu käsitlevat kokkulepet (Interbusi kokkulepe),
                  1
                mida on hiljem muudetud ja mis jõustus 1. jaanuaril 2003
                  2
               ,

               võttes arvesse soovi laiendada Interbusi kokkuleppes sisalduvate veoteenuste ulatust nii, et need hõlmaksid teatavatel tingimustel ka liinivedusid ja eriotstarbelisi liinivedusid,

               ning arvestades järgmist:

               (1)Interbusi kokkuleppe kohaldamisala tuleks laiendada sätetega, millega kehtestatakse kord selliste liinivedude ja eriotstarbeliste liinivedude teostamiseks, milleks on vaja luba.

               (2)Käesolev protokoll, mis sisaldab kõnealuseid sätteid, peaks olema Interbusi kokkuleppe osalistele ühinemiseks avatud.

               (3)Lisaks partnerlustele peaks esialgu liberaliseerima üksnes neid luba vajavaid liinivedusid ja eriotstarbelisi liinivedusid, mille lähte- või sihtkoht paikneb selle kokkuleppeosalise territooriumil, kus autoveo-ettevõtja on asutatud ja kus tema sõidukid on registreeritud.

               (4)Kuigi välistada tuleks võimalus, et liinivedusid või eriotstarbelisi liinivedusid, mille lähte- ja sihtkoht asuvad sama kokkuleppeosalise territooriumil, korraldavad veoettevõtjad, kelle registreeritud asukoht on mõne teise kokkuleppeosalise territooriumil, tuleks sellistel veoettevõtjatel lubada sõitjaid veo käigus peale võtta või välja lasta selleks ette nähtud peatustes, tingimusel et nad ei vea sõitjaid kahe peatuse vahel, mis asuvad ühe kokkuleppeosalise territooriumil, kui tegemist ei ole kokkuleppeosalisega, kus on nende registreeritud asukoht.

               (5)Veoettevõtja kodakondsuse või registreeritud asukoha ning busside ja nendega teostatavate liinivedude lähte- või sihtkoha alusel mittediskrimineerimise põhimõte peaks olema rahvusvahelise sõitjate autoveo teenuste osutamise põhitingimus.

               (6)Menetluste hõlbustamiseks ja lihtsustamiseks on vaja ette näha rahvusvahelise liiniveo ja eriotstarbelise liiniveo loa taotlemise ühtne vorm ja asjaomase loa ühtne näidis. Eri tõlgenduste ärahoidmiseks tuleks täpselt kindlaks määrata kontrolldokumendid, mida hoitakse sõidukis ja mis esitatakse kontrollimiseks selleks volitatud ametiisiku nõudmisel vastavalt käesolevale protokollile.

               (7)Liinivedu marsruudi lähte- ja sihtkoha vahel peaks võimaldama teostada liiniveo lähte- või sihtkohaks oleva kokkuleppeosalise territooriumil asuval taotluse esitanud veoettevõtjal või liiniveo lähte- või sihtkohaks oleva kokkuleppeosalise territooriumil asuval veoettevõtjal, keda muud veoettevõtjad selleks volitavad või kellel on asjaomased volitused partnerluse või kontserni raames, kui liiniveo lähte- või sihtkoha lube andev asutus on andnud selleks rahvusvahelise sõitjate liiniveo või eriotstarbelise liiniveo loa, mille on heaks kiitnud kõikide asjaomaste liiniveo lähte- ja sihtkohaks olevate ning selle marsruudile jäävate kokkuleppeosaliste või Euroopa Liidu liikmesriikide pädevad asutused vastavalt loa andmise menetlusele. Kõnealune luba peaks olema ainus luba, mida on teenuse osutamiseks vaja. Liiniveo käigus kokkuleppeosaliste või Euroopa Liidu liikmesriikide territooriumi läbimiseks või nende piiride ületamiseks ei peaks olema vaja eraldi luba, vaatamata sellele, kas kokkuleppeosaliste või Euroopa Liidu liikmesriikide territooriumil võetakse marsruudi läbimise käigus sõitjaid peale või lastakse välja.

               (8)Olenevalt teatavatest tingimustest tuleks kokkuleppeosalisel või Euroopa Liidu liikmesriigil lubada otsustada, et selliste rahvusvaheliste liinivedude või eriotstarbeliste liinivedude suhtes, mille lähte- või sihtkoht asub tema territooriumil, tuleks kohaldada asjaomase liiniveo lähte- ja sihtkoha veoettevõtjate vahelist partnerlust. Selliste partnerlustega peaks olema õigus ühineda veoettevõtjatel, kelle registreeritud asukoht on nendes kokkuleppeosalistes või Euroopa Liidu liikmesriikides, mida liiniveo käigus läbitakse ja kus võetakse sõitjaid peale ja lastakse välja.

               (9)On asjakohane asutada ühiskomitee käesoleva protokolli haldamiseks, et tagada selle sätete nõuetekohane ja ühtlustatud täitmine, ning kohandada protokolli lisasid vastavalt tehnika ja õigusloome arengule.

               (10)On vaja, et kokkuleppeosalised kohaldaksid ühtlustatud sotsiaalmeetmeid rahvusvahelisel autoveol töötavate busside meeskondade töö suhtes vastavalt Interbusi kokkuleppes sätestatud eeskirjadele, millele tuleks osutada käesolevas protokollis.

               (11)Tingimused, mille kohaselt korraldatakse liinivedusid ja eriotstarbelisi liinivedusid, peaksid juhinduma Interbusi kokkuleppes sätestatud eeskirjadest, millele tuleks osutada käesolevas protokollis, võttes arvesse erieeskirju, mis on täpsustatud käesoleva protokolli 1. lisas.

               (12)Kokkuleppeosaliste territooriumi vahel rahvusvahelisi teenuseid osutavate busside tehnoseisundi ühtlustamisel tuleks juhinduda Interbusi kokkuleppes sätestatud eeskirjadest, millele tuleks osutada käesolevas protokollis, nagu on täpsustatud käesoleva protokolli 2. lisas,

               ON OTSUSTANUD kehtestada ühtsed eeskirjad bussidega toimuva rahvusvahelise sõitjate liiniveo ja eriotstarbelise liiniveo kohta ning

               ON KOKKU LEPPINUD JÄRGMISES:

               I JAGU

               KOHALDAMISALA JA MÕISTED

               Artikkel 1

               Kohaldamisala

               1.
                     Käesolevat protokolli kohaldatakse:

               (a)
                     bussidega toimuva mis tahes kodakondsusega rahvusvahelise sõitjate liiniveo ja eriotstarbelise liiniveo suhtes:

               (i)
                     kahe kokkuleppeosalise territooriumi vahel ning kui selliste teenuste pakkumise ajal peaks tekkima selline vajadus, siis läbides veel ühe kokkuleppeosalise territooriumi või kolmanda riigi territooriumi;

               (ii)
                     mida teeb tasu eest üks veoettevõtja või teevad mitu veoettevõtjat, kelle registreeritud asukoht on liiniveo lähte- ja/või sihtkoha kokkuleppeosalise territooriumil ning partnerluse korral nende kokkuleppeosaliste või Euroopa Liidu liikmesriikide territooriumil, mida läbitakse liiniveo käigus sõitjaid peale võttes ja välja lastes, kui ettevõtja tegevus on kooskõlas kohaldatavate õigusaktidega ning tal on luba bussidega toimuva rahvusvahelise sõitjate liiniveo ja eriotstarbelise liiniveo teostamiseks;

               (iii)
                     eeldusel, et buss on registreeritud selle kokkuleppeosalise territooriumil, kus on veoettevõtja registreeritud asukoht.

               (b)
                     nimetatud teenusega seotud tühisõitudele.

               2.
                     Käesoleva protokolli sätteid ei või tõlgendada nii, et need võimaldaksid teostada liinivedu või eriotstarbelist liinivedu ühe kokkuleppeosalise territooriumil asuva lähte- ja sihtkoha vahel, kui neid teostab teises kokkuleppeosalises asuv veoettevõtja (kabotaaž).

               3.
                     Vastavalt lõikele 1 ja olenevalt lõikest 2, kui sõitjatevedu on osa teenusest, mille korral sõitjaid veetakse territooriumile või territooriumilt, kus on veoettevõtja registreeritud asukoht, võib sõitjaid peale võtta või välja lasta kõigi marsruudile jäävate kokkuleppeosaliste territooriumil, kes oma territooriumil peatust lubavad.

               4.
                     Käesolevat protokolli ei kohaldata

               (a)sõitjateveoks ettenähtud busside kasutamise suhtes kaupade vedamiseks tasu eest;

               (b)oma kulul korraldatavate vedude suhtes.

               Artikkel 2

               Mittediskrimineerimine

               Kokkuleppeosalised tagavad, et käesoleva protokolli puhul kohaldatakse põhimõtet, mille kohaselt ei või veoettevõtjat diskrimineerida kodakondsuse või registreeritud asukoha ega busside või nendega teostatavate liinivedude lähte- või sihtkoha alusel.

               Artikkel 3

               Mõisted

               1.
                     Protokollis kasutatakse Interbusi kokkuleppe artiklis 3 nimetatud mõisteid.

               2.
                     Ilma et see piiraks lõike 1 kohaldamist, kasutatakse protokollis veel järgmisi mõisteid:

               (a)„Interbusi kokkulepe“ – bussidega toimuvat rahvusvahelist reisijate juhuvedu käsitlev kokkulepe,
                  3
                mis jõustus 1. jaanuaril 2003
                  4
                ja mida on hiljem muudetud;

               (b)„partnerlus“ – mis tahes kokkulepe või muu lepinguline kord, mille kohaselt selle osalised ehk partnerid kohustuvad tegema osutatava teenusega seoses koostööd;

               (c)„sidusettevõtja“ – ettevõtja, milles teine ettevõtja / teised ettevõtjad (emaettevõtja või emaettevõtjad) omab/omavad märkimisväärset osalust ning mille tegevus- ja finantspõhimõtetele avaldab/avaldavad kõnealune teine ettevõtja / kõnealused teised ettevõtjad märkimisväärset mõju;

               (d)„kontsern“ – üks järgmistest:

               (i)
                     vähemalt üks sidusettevõtja ja tema/nende emaettevõtja(d);

               (ii)
                     vähemalt üks sidusettevõtja, kellel on sama(d) emaettevõtja(d).

               II JAGU

               REISIJATE AUTOVEO-ETTEVÕTJATELE ESITATAVAD NÕUDED

               Artikkel 4

               Kokkuleppeosalised kohaldavad 1. lisas esitatud sätteid.

               III JAGU

               SÕIDUKITE TEHNOSEISUND

               Artikkel 5

               Käesolevas protokollis käsitletud rahvusvaheliseks liiniveoks ja eriotstarbeliseks liiniveoks kasutatavad bussid peavad vastama 2. lisas nimetatud tehnilistele standarditele.

               IV OSA

               TURULEPÄÄS

               Artikkel 6

               Rahvusvahelised liiniveod ja eriotstarbelised liiniveod, milleks on vaja luba

               1.
                     Liiniveod on avatud kõigile ja vajaduse korral kasutatakse kohustuslikku broneerimist.

               2.
                     Liinivedude ja eriotstarbeliste liinivedude teostamiseks on vaja luba vastavalt VI jaole.

               3.
                     Liiniveo olemust ei mõjuta asjaolu, et selle tingimusi võib muuta.

               4.
                     Kui lisaks olemasolevatele liinivedudele korraldatakse paralleelvedusid või ajutisi vedusid, millega teenindatakse sama tarbijaskonda, kohaldatakse teatavate peatuste vahelejätmise ja lisapeatustes peatumise suhtes samu eeskirju kui olemasolevate liinivedude puhul.

               5.
                     Kooskõlas kohaldatavate konkurentsieeskirjadega võib kokkuleppeosaline või Euroopa Liidu liikmesriik ilma diskrimineerimata iga juhtumi korral eraldi otsustada, et sellise rahvusvahelise sõitjate liiniveo ja eriotstarbelise liiniveo suhtes, mille lähte- või sihtkoht on tema territooriumil, kohaldatakse partnerlust nende veoettevõtjate osalusel, kelle registreeritud asukoht on kokkuleppeosalise või Euroopa Liidu liikmesriigi territooriumil, kus paiknevad asjaomase liiniveo lähte- ja sihtkoht.

               Kõnealuste partnerlustega on õigus soovi korral ühineda veoettevõtjatel, kelle registreeritud asukoht on nende kokkuleppeosaliste või Euroopa Liidu liikmesriikide territooriumil, mida läbitakse liiniveo käigus sõitjaid peale võttes ja välja lastes.

               Asjaomased kokkuleppeosalised ja Euroopa Liidu liikmesriigid teavitavad mis tahes kõnealusest otsusest koos põhjendustega käesoleva protokolli artikli 18 alusel asutatud ühiskomiteed.

               6.
                     Et korraldada liinivedusid ja eriotstarbelisi liinivedusid, võivad veoettevõtjad vabatahtlikult luua partnerlusi kooskõlas kohaldatavate konkurentsi käsitlevate eeskirjadega. Partnerluses võivad osaleda järgmised ettevõtjad:

               (a)
                     ettevõtjad, kelle registreeritud asukoht on kokkuleppeosalise või Euroopa Liidu liikmesriigi territooriumil, kus paikneb liiniveo lähte- või sihtkoht;

               (b)
                     ettevõtjad, kelle registreeritud asukoht on nende kokkuleppeosaliste ja Euroopa Liidu liikmesriikide territooriumil, mida läbitakse liiniveo käigus sõitjaid peale võttes ja välja lastes.

               V JAGU

               SOTSIAAL-, TOLLI- JA MAKSUSÄTTED

               Artikkel 7

               Käesoleva protokolli suhtes kohaldatakse Interbusi kokkuleppe V jagu (sotsiaalsätted) ja VI jagu (tolli- ja maksusätted).

               VI JAOTIS

               RAHVUSVAHELISE LIINIVEO
               JA ERIOTSTARBELISE LIINIVEO LUBA

               Artikkel 8

               Loa olemus

               1.
                     Rahvusvahelise sõitjate liiniveo ja eriotstarbelise liiniveo lube annab välja selle kokkuleppeosalise pädev asutus, kelle territooriumil on veoettevõtja registreeritud asukoht (edaspidi „lube andev asutus“).

               2.
                     Kui veoettevõtja registreeritud asukoht on Euroopa Liidus, siis on lube andev asutus liiniveo lähte- või sihtkoha liikmesriigi pädev asutus.

               3.
                     Veoettevõtjate kontserni puhul, kes kavatseb teostada rahvusvahelisi liinivedusid või eriotstarbelisi liinivedusid, ning partnerluse korral, kuhu kuuluvad vähemalt kahe kokkuleppeosalise ettevõtjad (veoettevõtjad), kusjuures nende kokkuleppeosaliste territooriumil võetakse sõitjaid peale ja lastakse välja, on lube andev asutus pädev asutus, kellele taotlus edastatakse vastavalt artikli 9 lõike 1 teisele lõigule.

               4.
                     Luba antakse välja veoettevõtja nimele ja seda ei või edasi anda. Siiski võib loa saanud veoettevõtja lube andva asutuse nõusolekul osutada kõnealust teenust alltöövõtja kaudu, kui see võimalus on kooskõlas kokkuleppeosalise õigusnormidega. Sel juhul märgitakse loale alltöövõtja nimi ja tema roll allhankijana. Alltöövõtja peab vastama artiklite 1, 4 ja 5 tingimustele, artikli 7 sotsiaalsätetele ning 1. ja 2. lisa tingimustele.

               Veoettevõtjate kontserni puhul, kes kavatseb teostada rahvusvahelisi liinivedusid või eriotstarbelisi liinivedusid, antakse luba välja kontserni kõikide ettevõtjate nimele ning loale kantakse kõikide veoettevõtjate nimed. Luba antakse ettevõtjale, kelle on selleks välja valinud teised ettevõtjad ja kes on seda taotlenud, ning teistele ettevõtjatele antakse tõestatud koopiad.

               Partnerluse korral antakse loa originaalid igale partnerettevõtjale ning loale märgitakse iga ettevõtja nimi.

               Kui rahvusvahelisi liinivedusid või eriotstarbelisi liinivedusid korraldab kontsern või partnerlus, nagu on sätestatud teises ja kolmandas lõigus, siis jäetakse veoettevõtjate otsustada, kuidas jaotada vedude korraldamine osalevate veoettevõtjate vahel.

               5.
                     Luba kehtib kuni viis aastat. Loa võib anda lühemaks ajaks taotleja soovi korral või nende kokkuleppeosaliste pädevate asutuste vastastikusel kokkuleppel, kelle territooriumil sõitjaid peale võetakse või välja lastakse.

               6.
                     Loale märgitakse järgmised andmed:

               (a)liiniveo liik;

               (b)liiniveo marsruut, eelkõige lähte- ja sihtkoht;

               (c)loa kehtivusaeg;

               (d)peatused ja sõiduplaan.

               7.
                     Load peavad vastama 4. lisas esitatud näidisele.

               8.
                     Vastavalt artikli 1 lõikele 2 annab luba omajale õiguse korraldada rahvusvahelisi liinivedusid ja/või eriotstarbelisi liinivedusid kõikide nende kokkuleppeosaliste territooriumil, mida liiniveo marsruut läbib.

               9.
                     Liinivedude või eriotstarbeliste liinivedude korraldaja võib kasutada lisasõidukeid, et lahendada ajutisi ja erandlikke olukordi. Kõnealuseid sõidukeid võib kasutada ainult samadel loaga seotud tingimustel, millele on osutatud lõikes 6.

               Sel juhul tagab veoettevõtja, et lisaks artiklis 15 nimetatud dokumentidele peab bussijuhil olema kaasas rahvusvaheliste liinivedude või eriotstarbeliste liinivedude korraldaja ja lisasõidukeid pakkuva ettevõtja vahel sõlmitud lepingu koopia või samaväärne dokument, ning need dokumendid tuleb esitada kontrollimiseks selleks volitatud ametiisiku nõudmisel.

               Artikkel 9

               Rahvusvahelise liiniveo
               ja eriotstarbelise liiniveo loa taotlemine

               1.
                     Rahvusvahelise liiniveo ja eriotstarbelise liiniveo loa taotluse peab veoettevõtja esitama oma pädevale lube andvale asutusele.

               Iga teenuse kohta tuleb esitada ainult üks taotlus. Artikli 8 lõikes 3 nimetatud juhtudel esitab taotluse veoettevõtja, kelle on selleks välja valinud teised veoettevõtjad.

               Taotlus tuleb esitada selle kokkuleppeosalise lube andvale asutusele, kelle territooriumil on taotlust esitava veoettevõtja registreeritud asukoht.

               2.
                     Loa taotlus tuleb esitada 3. lisas esitatud vormist lähtudes.

               3.
                     Luba taotleval isikul tuleb esitada lisateave, mida ta peab asjakohaseks või mida soovib saada lube andev asutus, eelkõige tuleb esitada 3. lisas loetletud dokumendid.

               Artikkel 10

               Loa andmise menetlus

               1.
                     Luba antakse kokkuleppel kõikide nende kokkuleppeosaliste pädevate asutustega, kelle territooriumil sõitjaid peale võetakse või välja lastakse. Lube andev asutus edastab kõnealustele pädevatele asutustele ja nende kokkuleppeosaliste pädevatele asutustele, kelle territooriumi läbitakse ilma sõitjaid peale võtmata ja välja laskmata, taotluse koopia koos muude oluliste dokumentide koopiatega ning oma hinnangu.

               Mis puutub Euroopa Liitu, siis esimeses lõigus nimetatud pädevad asutused on nende liikmesriikide pädevad asutused, kelle territooriumil sõitjaid võetakse peale või lastakse välja ning kelle territooriumi läbitakse ilma sõitjaid peale võtmata või välja laskmata.

               2.
                     Kokkuleppeosaliste pädevad asutused, kelle nõusolekut on taotletud, teavitavad lube andvat asutust oma otsusest luba käsitleva taotluse kohta nelja kuu jooksul. Nimetatud tähtaega arvestatakse kuupäevast, mil saabus avaldus nõusoleku saamiseks ja mis on kirjas vastuvõtuteatisel. Kui kokkuleppeosalise pädevatelt asutustelt, kelle nõusolekut taotleti, saadud otsus on negatiivne, tuleb otsust põhjendada. Kui lube andev asutus ei saa nelja kuu jooksul vastust, siis peetakse seda konsulteeritud pädeva asutuste poolt nõusoleku andmiseks ja lube andev asutus võib loa välja anda.

               Nende kokkuleppeosaliste pädevad asutused, kelle territooriumi läbitakse ilma sõitjaid peale võtmata või välja laskmata, võivad saata lube andvale asutusele oma märkused esimeses lõigus nimetatud tähtaja jooksul.

               3.
                     Lube andev asutus teeb otsuse taotluse kohta hiljemalt kuue kuu jooksul pärast kuupäeva, mil vedaja taotluse esitas
                  5
               .

               4.
                     Luba ei anta:

               (a)kui taotluse esitaja ei suuda otseselt tema käsutuses olevate vahenditega pakkuda vedu, mille kohta taotlus esitati;

               (b)taotleja ei ole järginud autovedusid käsitlevaid siseriiklikke või rahvusvahelisi õigusakte ning eelkõige sõitjate rahvusvaheliste autovedude lubadega seotud tingimusi ja nõudeid või on pannud toime kokkuleppeosalise autovedusid käsitlevate õigusaktide raskeid rikkumisi, eelkõige seoses sõidukite, sõiduki juhtimise ja juhi puhkeaegade suhtes kohaldatavate eeskirjadega;

               (c)kui loa kehtivuse pikendamise taotluse korral ei ole täidetud loa saamise tingimused;

               (d)kokkuleppeosaline otsustab üksikasjaliku analüüsi põhjal, et asjaomane teenus mõjutaks asjaomases piirkonnas oluliselt sellise samaväärse teenuse elujõulisust, mis on hõlmatud ühe või mitme teenuste riigihankelepinguga, mis on kooskõlas kokkuleppeosalise asjakohaste õigusnormide sätetega. Sel juhul määrab kokkuleppeosaline mittediskrimineerivatel alustel kindlaks kriteeriumid, et teha kindlaks, kas teenus, millele luba taotletakse, mõjutaks oluliselt eespool nimetatud samaväärse teenuse elujõulisust, ning edastab need artikli 10 lõikes 1 nimetatud teistele kokkuleppeosalistele;

               (e)kokkuleppeosaline otsustab üksikasjaliku analüüsi põhjal, et teenuse peamine eesmärk ei ole vedada sõitjaid eri kokkuleppeosaliste territooriumil asuvate peatuste vahel ühest peatusest teise.

               Kui olemasolev rahvusvaheline bussiveoteenus mõjutab asjaomases piirkonnas oluliselt sellise samaväärse teenuse elujõulisust, mis on hõlmatud ühe või mitme teenuste riigihankelepinguga, mis on kooskõlas kokkuleppeosalise asjakohaste õigusnormide sätetega, siis võib kokkuleppeosaline erandlike põhjuste tõttu, mida ei saanud ette näha loa andmise ajal, peatada või tagasi võtta rahvusvahelise bussiveoteenuse osutamiseks antud loa, kui tal on selleks artikli 10 lõikes 1 nimetatud teiste kokkuleppeosaliste nõusolek, andes vedajale sellest teada kuus kuud ette.

               Pelgalt asjaolu, et vedaja pakub madalamaid hindu kui teised autovedudega tegelevad ettevõtjad, või asjaolu, et asjaomasel marsruudil tegutsevad juba teised autoveo-ettevõtjad, ei ole piisav põhjendus taotluse tagasilükkamiseks.

               5.
                     Lube andev asutus ja kõikide nende kokkuleppeosaliste pädevad asutused, kes osalevad menetluses, mille eesmärk on jõuda lõikes 1 nimetatud kokkuleppele, võivad taotluse tagasi lükata ainult käesolevas protokollis sätestatud põhjustel.

               6.
                     Lubade andmisega tegelev asutus annab pärast käesoleva artikli lõigetes 1–5 sätestatud korra täitmist loa välja või lükkab taotluse ametlikult tagasi.

               Taotluse tagasi lükanud otsustes märgitakse põhjused, millel need rajanevad. Kokkuleppeosalised tagavad, et veoettevõtjatele antakse taotluse tagasilükkamise korral võimalus esitada vastuväiteid.

               Lube andev pädev asutus teavitab oma otsusest kõiki lõikes 1 nimetatud asutusi ja saadab neile lubade koopiad.

               Artikkel 11

               Loa uuendamine ja muutmine

               1.
                     Artiklit 10 kohaldatakse mutatis mutandis selliste taotluste suhtes, mis esitatakse selleks, et luba uuendada või muuta tingimusi nende teenuste osutamiseks, milleks on vaja luba.

               2.
                     Töötingimuste väikeste muudatuste, eelkõige vahemaade, piletihindade ja sõiduplaanide kohandamise korral on lube andval asutusel vaja ainult edastada muudatusega seonduv teave teistele asjaomastele kokkuleppeosalistele. Väikeseks muudatuseks ei loeta sõiduplaanide või vahemaade muutmist viisil, mis mõjutab kokkuleppeosaliste territooriumi vahelistel piiridel või kolmandate riikide piiridel kontrollide tegemise ajastamist.

               3.
                     Asjaomased kokkuleppeosalised võivad leppida kokku, et lube andev asutus otsustab üksi teenuse osutamise tingimuste muudatuste üle.

               Artikkel 12

               Loa aegumine

               1.
                     Rahvusvahelise liiniveo ja eriotstarbelise liiniveo luba aegub oma kehtivusaja lõpus või kolm kuud pärast seda, kui lube andev asutus on saanud loa omajat teate tema kavatsuse kohta teenuse osutamine lõpetada. Kõnealuses teates tuleb esitada põhjendused.

               2.
                     Kui nõudlus teenuse järele on lõppenud, siis on lõikes 1 sätestatud etteteatamisaeg üks kuu.

               3.
                     Lube andev asutus teatab teiste asjaomaste kokkuleppeosaliste pädevatele asutustele, et luba on aegunud.

               4.
                     Loa omaja teavitab sobiva teabevahendi abil asjaomase teenuse kasutajaid teenuse lõpetamisest üks kuu ette.

               Artikkel 13

               Veoettevõtjate kohustused

               1.
                     Kui tegemist ei ole vääramatu jõuga, peab rahvusvahelise liiniveo ja eriotstarbelise liiniveo teenust osutav ettevõtja alustama viivitamata veoteenuse osutamist ning võtma kuni loa kehtivusaja lõpuni kõik meetmed, et tagada katkematu, regulaarne ja piisava mahuga veoteenus, mis on kooskõlas artikli 8 lõikes 6 sätestatud tingimustega.

               2.
                     Veoettevõtja avaldab liiniveo marsruudi, bussipeatused, sõiduplaani, piletihinnad ja sõitjateveo tingimused sellisel viisil, mis tagab kõnealuse teabe hõlpsa kättesaadavuse kõikidele kasutajatele.

               3.
                     Omavahelisel kokkuleppel ja loa omaja nõusolekul on asjaomastel kokkuleppeosalistel võimalik muuta rahvusvahelise liiniveo ja eriotstarbelise liiniveo teostamise tingimusi.

               VII JAGU

               SÄTTED, MILLE EESMÄRK ON TAGADA KÄESOLEVA PROTOKOLLI JÄRGIMINE

               Artikkel 14

               Kokkuleppeosaliste pädevad asutused tagavad, et veoettevõtjad järgivad käesolevat protokolli.

               Artikkel 15

               1.
                     Ilma et see piiraks artikli 8 lõike 9 kohaldamist, peab bussis olema siseriiklike või Euroopa Liidu õigusaktidega ette nähtud luba rahvusvaheliste liinivedude või eriotstarbeliste liinivedude teostamiseks või selle tõestatud koopia ning veoettevõtja luba rahvusvaheliseks sõitjate autoveoks või selle tõestatud koopia ning nõudmise korral tuleb need esitada volitatud kontrolliametnikule.

               2.
                     Ilma et see piiraks lõike 1 ja artikli 8 lõike 9 kohaldamist, on eriotstarbeliste liinivedude korral kontrolldokumentideks ka korraldaja ja veoettevõtja vaheline leping või selle koopia, samuti dokument, mis tõendab, et sõitjad kujutavad endast kindlat sõitjate kategooriat ning ülejäänud sõitjad on sellest välja arvatud, mis on iseloomulik eriotstarbelistele liinivedudele; need dokumendid peavad sõidukis kaasas olema ning nõudmise korral tuleb need esitada volitatud kontrolliametnikule.

               VIII JAGU

               ÜLD- JA LÕPPSÄTTED

               Artikkel 16

               Protokolli kestus – protokolli täitmise hindamine

               1.
                     Käesolev protokoll sõlmitakse selle jõustumisest alates viieks aastaks.

               2.
                     Käesoleva protokolli kestust pikendatakse automaatselt viieaastaste järjestikuste ajavahemike võrra nende kokkuleppeosaliste jaoks, kes ei väljenda soovi seda mitte teha. Kui protokolli kestust ei soovita pikendada, siis teavitavad asjaomased kokkuleppeosalised oma kavatsusest hoiulevõtjat vastavalt Interbusi kokkuleppe artiklile 31.

               3.
                     Enne iga viieaastase ajavahemiku lõppu hindab käesoleva protokolli artiklis 18 nimetatud ühiskomitee käesoleva protokolli täitmist ja teeb seda eelistatavalt koos Interbusi kokkuleppe hindamisega.

               Artikkel 17

               Kahepoolsed lepingud, protokolli ratifitseerimine või kinnitamine
                  ning hoiule andmine, protokolli jõustumine,
                denonsseerimine ja keeled

               1.
                     Interbusi kokkuleppe artikleid 25, 27, 28, 31 ja 34 kohaldatakse mutatis mutandis käesoleva protokolli suhtes, võttes arvesse järgmisi muudatusi:

               (a)Interbusi kokkuleppe artikli 28 lõikes 1 nimetatud arvud „neli“ ja „neljas“ asendatakse vastavalt arvudega „kolm“ ja „kolmas“;

               (b)Käesolev protokoll jõustub selle allkirjastanud, heaks kiitnud või ratifitseerinud kokkuleppeosaliste suhtes selle kuu esimesel päeval, mis järgneb kuule, mil kolm kokkuleppeosalist, sealhulgas liit, on oma heakskiitmis- või ratifitseerimiskirjad hoiule andnud Euroopa Liidu Nõukogu peasekretariaati.

               2.
                     Käesoleva protokolli sätetega asendatakse nende kokkulepete asjakohased sätted, mis on sõlmitud kokkuleppeosaliste vahel ning kokkuleppeosaliste ja Euroopa Liidu liikmesriikide vahel.

               Hoolimata Interbusi kokkuleppe artiklist 25 võib kokkuleppeosaliste vahel ning kokkuleppeosaliste ja Euroopa Liidu liikmesriikide vahel kehtivate kokkulepete asjakohased sätted jätta asjaomaste kokkuleppeosaliste jaoks kehtima artikli 8 lõikes 5 nimetatud viieaastaseks ajavahemikuks, mida hakatakse arvestama käesoleva protokolli jõustumisest.

               Artikkel 18

               Ühiskomitee

               1.
                     Käesoleva protokolli haldamise hõlbustamiseks asutatakse ühiskomitee. Komitee koosneb kokkuleppeosaliste esindajatest.

               2.
                     Interbusi kokkuleppe artikleid 23 ja 24 kohaldatakse mutatis mutandis.

               Artikkel 19

               Liiduvälise kokkuleppeosalise ühinemine Euroopa Liiduga

               1.
                     Artiklis 18 nimetatud ühiskomiteed teavitatakse kokkuleppeosalise või kolmanda riigi Euroopa Liidu liikmeks astumise taotlustest.

               2.
                     Euroopa Liit teavitab kokkuleppeosalisi, kui mõni kokkuleppeosaline ühineb liiduga.

               3.
                     Käesoleva protokolli kokkuleppeosalist, kes on ühinenud Euroopa Liiduga, koheldakse ühinemiskuupäevast alates Euroopa Liidu liikmesriigina, mitte käesoleva protokolli eraldi kokkuleppeosalisena.

               4.
                     Kokkuleppeosalised uurivad ühiskomitee raames sellise ühinemise mõju käesolevale protokollile. Ühiskomitee otsustab seoses sellega kõikide vajalike kohanduste või üleminekumeetmete üle.

               Artikkel 20

               Allakirjutamine

               1.
                     Käesolev protokoll on allakirjutamiseks avatud Brüsselis Euroopa Liidu Nõukogu peasekretariaadis, mis on protokolli hoiulevõtja, kahe aasta jooksul alates kuupäevast, mil võetakse vastu Euroopa Liidu Nõukogu otsus käesoleva protokolli allakirjutamise kohta Euroopa Liidu poolt. Hoiulevõtja teavitab sellest kuupäevast õigeaegselt kõiki kokkuleppeosalisi.

               2.
                     Ainult Interbusi kokkuleppe osalised võivad käesolevale protokollile alla kirjutada, sellega ühineda või selle ratifitseerida. Allkirjastamis-, ühinemis- või ratifitseerimiskirjad võtab hoiule hoiulevõtja, kes teavitab sellest teisi kokkuleppeosalisi.

               Artikkel 21

               Ühinemine

               Pärast käesoleva protokolli jõustumist võib Interbusi kokkuleppe iga kokkuleppeosaline ühineda ka käesoleva protokolliga.

               Interbusi kokkuleppe artikli 30 lõikeid 3 ja 4 kohaldatakse mutatis mutandis.

               Artikkel 22

               Lisad

               Käesoleva protokolli lisad moodustavad selle lahutamatu osa.

               Artikkel 23

               Eelmise protokolli asendamine

               Käesoleva protokolliga asendatakse bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) protokoll bussidega toimuva rahvusvahelise sõitjate liiniveo ja eriotstarbelise liiniveo kohta, mis oli allakirjutamiseks avatud 16. juulist 2018 kuni 16. aprillini 2019. Kõnealusel eelmisel protokollil ei ole enam õigusjõudu.

               Brüssel,

               SELLE KINNITUSEKS on nimetatud täievolilised esindajad käesolevale protokollile alla kirjutanud.

               Euroopa Liidu nimel

               Albaania Vabariigi nimel

               Bosnia ja Hertsegoviina nimel

               Moldova Vabariigi nimel

               Montenegro nimel

               Põhja-Makedoonia Vabariigi nimel

               Türgi Vabariigi nimel

               Ukraina nimel

               1. LISA

               Sõitjate autoveo ettevõtjate suhtes kohaldatavad tingimused

               Käesoleva protokolli suhtes kohaldatakse Interbusi kokkuleppe 1. lisa vastavalt järgmisele:

               Käesoleva protokolli suhtes kohaldatakse Euroopa Parlamendi ja nõukogu 21. oktoobri 2009. aasta määrust (EÜ) nr 1071/2009, millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ (ELT L 300, 14.11.2009, lk 51), mida on viimati muudetud nõukogu 13. mai 2013. aasta määrusega (EL) nr 517/2013 (ELT L 158, 10.6.2013, lk 1), kuid käesoleva protokolli suhtes ei kohaldata kõnealuse määruse artikli 16 lõikeid 5–7 ning artikleid 18–21, 23 ja 25–28. Euroopa Liidu liikmesriikide õigused ja kohustused kehtivad mutatis mutandis kokkuleppeosaliste suhtes.

               Käesoleva protokolli suhtes kohaldatakse Euroopa Parlamendi ja nõukogu 16. veebruari 2011. aasta määrust (EL) nr 181/2011, mis käsitleb bussisõitjate õigusi ning millega muudetakse määrust (EÜ) nr 2006/2004 (ELT L 55, 28.2.2011, lk 1), kuid käesoleva protokolli suhtes ei kohaldata kõnealuse määruse artikli 3 punkte a ja b, artikli 12 kahte viimast lauset, artiklit 18, artikli 28 lõiget 2, artikleid 29 ja 30, artikli 31 viimast lauset ja artiklit 32. Euroopa Liidu liikmesriikide õigused ja kohustused kehtivad mutatis mutandis kokkuleppeosaliste suhtes.

               ________________

               2. LISA

               Bussidele kehtivad tehnilised standardid

               Käesoleva protokolli suhtes kohaldatakse Interbusi kokkuleppe 2. lisa.

               ________________

               3. LISA

               Rahvusvahelise liiniveo ja eriotstarbelise liiniveo loa taotlemise vorm

               (Valge paber – DIN A4)

                        (Sõnastada selle kokkuleppeosalise ühes ametlikus keeles või ametlikes keeltes, kus taotlus esitatakse)

               RAHVUSVAHELISE LIINIVEO VÕI RAHVUSVAHELISE ERIOTSTARBELISE LIINIVEO LOA SAAMISE VÕI UUENDAMISE TAOTLUSE VORM
                  6

               Liiniveo alustamiseks
                     □

               Eriotstarbelise liiniveo alustamiseks
                     □

               Loa uuendamiseks
                     □

               Loa tingimuste muutmiseks
                     □

               Vedusid korraldatakse kokkuleppeosaliste vahel bussidega vastavalt bussidega toimuvat rahvusvahelist sõitjate liinivedu ja eriotstarbelist liinivedu käsitlevale protokollile, mis on lisatud bussidega toimuvat rahvusvahelist reisijate juhuvedu käsitlevale kokkuleppele (Interbusi kokkuleppele).

               ………………………………………………………………………………………………………........

               Lube andev asutus

               1.Veoettevõtja perekonna- ja eesnimi või firmanimi; kui taotluse esitab veoettevõtjate kontserni või partnerluse raames, siis selle veoettevõtja nimi, kelle teised veoettevõtjad on volitanud taotlust esitama:

               ………………………………………………………………………………………………………........

               ………………………………………………………………………………………………………........

               2.Teenuste osutaja:(1)

               veoettevõtja □ veoettevõtjate kontsern □ partnerlus □ alltöövõtja □

               3.Veoettevõtja nimed ja aadressid või veoettevõtjate kontserni või partnerluse korral kontserni või partnerluse kõikide veoettevõtjate nimed; lisaks tuleb märkida kõikide alltöövõtjate nimed (
                  7
               )

               3.1........................................................ tel...................................

               3.2........................................................ tel...................................

               3.3........................................................ tel........................................

               3.4........................................................ tel...................................

               (Loa saamise või loa uuendamise taotluse teine lehekülg)

               4.Eriotstarbelise liiniveo korral:

               4.1.Sõitjate kategooria:(
                  8
               ) töötajad □ kooliõpilased/üliõpilased □ muu □

               5.Taotletava loa kehtivusaeg või teenuse osutamise lõppkuupäev:

               ………………………………………………………………………………………………….........

               6.Peamine marsruut (joonida alla sõitjate pealevõtmise ja väljalaskmise kohad, märkida täielikud aadressid):(
                  9
               )

               ....................................................................................................

               .........................................................................................................

               ....................................................................................................

               7.Teenuse osutamise periood: …………………………………………………………………….…….

               …………………………………………………………………………………………………..………....

               …………………………………………………………………………………………………..………....

               8.Sagedus (iga päev, nädalas korra jne): ………………………………………………………...…….

               9.Piletihinnad ………………………………………Lisa lisatud.

               10.Lisada sõidukava, et oleks võimalik kontrollida vastavust rahvusvahelistele sõidu- ja puhkeaegu käsitlevatele eeskirjadele.

               11.Taotletavate lubade või nende tõestatud koopiate arv: (
                  10
               )

               …………………………………………………………………………………………………….........

               12.Lisateave:

               ………………………………………………………………………………………………........…….

               (Koht ja kuupäev)
                     (Taotleja allkiri)

               ...............................................................................................

               Taotleja tähelepanu juhitakse asjaolule, et kuna luba või selle tõestatud koopiat tuleb hoida sõidukis, peab taotleja saama lube andvalt asutuselt niisuguse arvu lube või nende tõestatud koopiaid, mis vastab sõidukite arvule, mida vajatakse taotletud teenuste üheaegseks osutamiseks.

               Oluline märkus

               Eelkõige tuleb taotlusele lisada järgmine:

               (a) sõiduplaan, sealhulgas ajad asjakohastel piiriületustel kontrollide tegemiseks;

               (b) tõestatud koopia(d) veoettevõtja(te) loast (lubadest) rahvusvahelise sõitjate autoveo teostamiseks, mis on ette nähtud siseriiklike või liidu õigusaktidega;

               (c) sobiva mõõtkavaga kaart, kus on märgitud marsruut ja peatused, kus sõitjaid võetakse peale ja lastakse välja;

               (d) sõidukava, et oleks võimalik kontrollida vastavust rahvusvahelistele sõidu- ja puhkeaegu käsitlevatele eeskirjadele;

               (e) asjakohane teave bussiterminalide kohta.

               4. LISA

               Rahvusvahelise liiniveo ja eriotstarbelise liiniveo loa näidis

               (Loa esimene lehekülg)

               (Oranž paber – DIN A4)

                        (Koostada selle kokkuleppeosalise ühes ametlikus keeles või ametlikes keeltes, kus taotlus esitatakse)

               Luba

               Vastavalt bussidega toimuvat rahvusvahelist sõitjate liinivedu ja eriotstarbelist liinivedu käsitlevale protokollile, mis on sõlmitud kokkuleppeosaliste vahel ja mis on lisatud bussidega toimuvat rahvusvahelist reisijate juhuvedu käsitlevale kokkuleppele (Interbusi kokkuleppele).

               LOA VÄLJAANDNUD RIIK: ……………………………………………………………………………….…..

               Lube andev asutus: ……………………………………………………………………………….

               Kokkuleppeosalise riigitähis: …………….(
                  11
               )

               LUBA nr ……………………………...

               liinivedu □(
                  12
               )

               eriotstarbeline liinivedu □(2)

               mis toimub bussidega nende kokkuleppeosaliste vahel, kes on sõlminud protokolli, mis käsitleb bussidega toimuvat rahvusvahelist sõitjate liinivedu ja eriotstarbelist liinivedu (Interbusi kokkuleppe protokoll).

               Kellele: …………………………………………………………………………………………………...

               ………………………………………………………………………………………………………..

               Veoettevõtja või veoettevõtjate kontserni või partnerluse korral juhtiva veoettevõtja perekonna- ja eesnimi või firmanimi:

               Aadress: …………………………………………………………………………………………………...

               ....................................................................................................

               Telefon ja faks või e-post: .…………………………………………………………………………….

               ………………………………………………………………………………………………………..

               (Loa teine lehekülg)

               Veoettevõtja nimi, aadress, telefon ja faks või e-post või veoettevõtjate kontserni või partnerluse korral kontserni või partnerluse kõikide veoettevõtjate nimed; lisaks tuleb märkida kõikide alltöövõtjate nimed:

               (1) ……………………………………………………………………………………………………………

               (2) ……………………………………………………………………………………………………………

               (3) ……………………………………………………………………………………………………………

               (4) ……………………………………………………………………………………………………………

               (5) ……………………………………………………………………………………………………………

               Vajaduse korral lisatakse nimekiri

               Loa kehtivus: Alates: ........................................ Kuni: .............................................

               Loa andmise koht ja kuupäev: ...........................................................................

               Loa andnud asutuse allkiri ja tempel: .......................................................

               1. Marsruut: ……………………………………………………………………………………………………….

               ........................................................................................................................

               (b)Liiniveo lähtekoht: …………………………………...…………………………………

               ...................................................................................................................

               (c)Liiniveo sihtkoht: .................................................................

               ..............................................................................................................

               Peamine marsruut, sõitjate pealevõtmise ja väljalaskmise kohad alla joonida: ........................................

               ..............................................................................................................

               2. Sõiduplaan: .....................................................................................

               (lisatud käesolevale loale)

               3. Eriotstarbeline liinivedu:

               (a) sõitjate kategooria: ..................................................

               ................................................................................

               4. Muud tingimused või eripunktid …...…………...................................................

               ................................................................................

               ................................................................................

               Loa andnud asutuse tempel:

               Tähelepanu

               (2)Käesolev luba kehtib kogu reisi vältel.

               (3)Luba või loa andnud asutuse tõestatud koopia peab olema sõidukis kaasas kogu reisi vältel ning nõudmise korral tuleb see esitada kontrolliametnikele.

               (4)Veo lähte- või sihtkoht peab olema selle kokkuleppeosalise territooriumil, kus on veoettevõtja registreeritud asukoht ja kus bussid on registreeritud.

               (Loa kolmas lehekülg)

               ÜLDISED KAALUTLUSED

               (1)
                     Veoettevõtja alustab veoteenuse osutamist tähtaja jooksul, mis on märgitud lube andva asutuse otsuses.

               (2)
                     Kui tegemist ei ole vääramatu jõuga, peab rahvusvahelise liiniveo või eriotstarbelise liiniveo teenust osutav ettevõtja võtma kõik meetmed, et tagada selline veoteenus, mis vastab loas sätestatud tingimustele.

               (3)
                     Veoettevõtja teeb avalikult kättesaadavaks teabe marsruudi, peatuste, sõiduplaani, piletihindade ja veotingimuste kohta.

               (4)
                     Omavahelisel kokkuleppel ja loa omaja nõusolekul on asjaomaste kokkuleppeosaliste pädevatel asutustel võimalik muuta rahvusvahelise liiniveo ja eriotstarbelise liiniveo teostamise tingimusi.

               (5)
                     Ilma et see piiraks nõudeid sõiduki ja juhiga seotud dokumentide kohta (näiteks sõiduki registreerimistunnistus ja juhiluba), on käesoleva protokolli kohasteks kontrolldokumentideks järgmised dokumendid, mis peavad bussijuhil kaasas olema ning mis tuleb esitada kontrollimiseks selleks volitatud ametiisiku nõudmisel:

               –
                     luba rahvusvaheliste liinivedude või eriotstarbeliste liinivedude teostamiseks või selle tõestatud koopia;

               –
                     veoettevõtja luba rahvusvahelise sõitjate autoveo teostamiseks või selle tõestatud koopia, mis on ette nähtud siseriiklike või liidu õigusaktidega;

               –
                     eriotstarbeliste liinivedude korral korraldaja ja veoettevõtja vaheline leping või selle tõestatud koopia, samuti dokument, mis tõendab, et sõitjad kujutavad endast kindlat sõitjate kategooriat ning ülejäänud sõitjad on sellest välja arvatud, mis on iseloomulik eriotstarbelistele liinivedudele;

               –
                     kui liinivedude või eriotstarbeliste liinivedude korraldaja kasutab lisasõidukeid, et lahendada ajutisi ja erandlikke olukordi, siis lisaks eespool nimetatud asjakohastele dokumentidele ka rahvusvaheliste liinivedude või eriotstarbeliste liinivedude korraldaja ja lisasõidukeid pakkuva ettevõtja vahel sõlmitud lepingu koopia või samaväärne dokument.

               (Loa neljas lehekülg)

               ÜLDISED KAALUTLUSED (jätkuvad)

               (6)
                     Rahvusvahelisi liinivedusid, välja arvatud eriotstarbelisi liiniveod, teostavad veoettevõtjad annavad sõitjale reisipileti, mis tõendab sõitja sõiduõigust ning on kontrolldokument, mis tõendab sõitja ja veoettevõtja vahel individuaalse või kollektiivse veolepingu sõlmimist. Piletitel, mis võivad olla ka elektroonilised, tuleb märkida järgmine teave:

               (a)veoettevõtja nimi;

               (b)lähte- ja sihtkoht ning asjakohasel juhul ka tagasisõit;

               (c)pileti kehtivusaeg ning asjakohasel juhul ka väljasõidu kuupäev ja kellaaeg;

               (d)sõidu hind.

               Selleks volitatud kontrolliametniku nõudmisel peab sõitja esitama sõidupileti.

               (7)
                     Rahvusvahelisi sõitjate liinivedusid või eriotstarbelisi liinivedusid teostavad vedajad peavad lubama teha kõiki kontrollimisi, mille eesmärk on tagada, et vedusid korraldatakse nõuetekohaselt, eelkõige seoses sõidu- ja puhkeaegade, liiklusohutuse ning heitkogustega.

               ________________

                     (1)

                        EÜT L 321, 26.11.2002, lk 13.

                     (2)

                        EÜT L 321, 26.11.2002, lk 44.

                     (3)

                        EÜT L 321, 26.11.2002, lk 13.

                     (4)

                        EÜT L 321, 26.11.2002, lk 44.

                     (5)

                        Käesolevas artiklis nimetatakse „veoettevõtjaid“ ka „vedajateks“.

                     (6)

                        Märkida linnuke või täita lahter.

                     (7)

                        Lisada nimekiri, kui see on asjakohane.

                     (8)

                        Märkida linnuke või täita lahter.

                     (9)

                        Lube andev asutus võib nõuda, et taotleja esitab koos taotlusvormiga eraldi täieliku nimekirja sõitjate pealevõtmise ja väljalaskmise kohtadest, lisades nende täielikud aadressid.

                     (10)

                        Täita lahter.

                     (11)

                        „Albaania (AL), Austria (A), Belgia (B), Bosnia ja Hertsegoviina (BIH), Bulgaaria (BG), Eesti (EST), Hispaania (E), Horvaatia (HR), Iirimaa (IRL), Itaalia (I), Kreeka (GR), Küpros (CY), Leedu (LT), Luksemburg (L), Läti (LV), Madalmaad (NL), Malta (MT), Moldova Vabariik (MD), Montenegro (ME), Poola (PL), Portugal (P), Prantsusmaa (F), Põhja-Makedoonia Vabariik (MK), Rootsi (S), Rumeenia (RO), Saksamaa (D), Slovaki Vabariik (SK), Sloveenia (SLO), Soome (FIN), Taani (DK), Tšehhi Vabariik (CZ), Türgi (TR), Ungari (H), Ukraina (UA), Ühendkuningriik (UK), täiendatakse.“

                     (12)

                        Märkida linnuke või täita lahter.